บาทเปิด 31.21บาทต่อดอลลาร์ แนวโน้มแกว่งกรอบแคบ
เงินบาทเปิดตลาด 31.21บาทต่อดอลลาร์ แนวโน้มแกว่งกรอบแคบ นักลงทุนรอประชุมเฟด ตัวเลขส่งออกของไทย
21 มี.ค. 2561

เงินบาทเปิดตลาด 31.21บาทต่อดอลลาร์ แนวโน้มแกว่งกรอบแคบ นักลงทุนรอประชุมเฟด ตัวเลขส่งออกของไทยนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.21 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 31.18 บาท/ดอลลาร์ เคลื่อนไหวอยู่ในกรอบรอผลประชุมธนาคารกลางสหรัฐ (เฟด) ที่จะส่งสัญญานถึงทิศทางดอกเบี้ยในอนาคต"บาทอ่อนค่าเล็กน้อยหลังมีแรงซื้อดอลลาร์เข้ามา แต่วันนี้คาดว่าจะแกว่งตัวในกรอบแคบๆ รอดูผลประชุมเฟดคืนนี้ และการประกาศภาวะการค้าต่างประเทศของบ้านเรา ซึ่งคาดว่ายังมีแนวโน้มที่ดีแต่ไม่ร้อนแรงเหมือนช่วงก่อนหน้านี้ โดยยอดส่งออก (ก.พ.61) น่าจะขยายตัวที่ 9.4% ส่วนยอดนำเข้าขยายตัว 15.2%" นักบริหารเงิน กล่าวนักบริหารเงิน คาดวันนี้เงินบาทจะเคลื่อนไหวในกรอบระหว่าง 31.15-31.25 บาท/ดอลลาร์